Úradný vestník L 227 , 23/08/2002 S. 0051 - 0052



Rozhodnutie Komisie z 13. augusta 2002, ktorým sa mení a dopĺňa rozhodnutie 2001/651/ES ustanovujúce smerodajnú odchýlku obsahu tuku typickú pre proces v masle dovezenom z Nového Zélandu podľa článku 5 nariadenia (ES) č. 1374/98, ktorým sa ustanovujú podrobné pravidlá uplatňovania dohôd na dovoz a otvorenie colných kvót pre mlieko a mliečne výrobky, a ruší rozhodnutie 2000/432/ES (Oznámené pod číslom dokumentu C(2002) 3157) (2002/667/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 509/2002 [2], so zreteľom na nariadenie Komisie (ES) č. 2535/2001 zo 14. decembra 2001 ustanovujúce podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót [3], naposledy zmenené a doplnené nariadením (ES) č. 1165/2002 [4], najmä na jeho článok 40 ods. 1, keďže: (1) Príloha IV k nariadeniu Komisie (ES) č. 2535/2001 ustanovuje postup na kontrolu obsahu tuku v novozélandskom masle určenom na uvedenie do voľného obehu v spoločenstve podľa súčasnej prístupovej kvóty špecifikovanej pod číslom kvóty 09.4589 prílohy III.A k uvedenému nariadeniu. Tento postup je založený na štatistických princípoch. Základným prvkom tohto postupu je použitie štandardnej odchýlky obsahu tuku typickej pre proces v masle vykonanej podľa definovanej špecifikácie v špecifikovanom výrobnom závode a vopred známej kontrolným orgánom v členských štátoch, v ktorých sa predkladá prehlásenie na uvoľnenie do voľného obehu. Identifikácia tovární a zodpovedajúcej typickej spracovateľskej smerodajnej odchýlky je obsiahnutá v rozhodnutí Komisie 2001/651/ES [5]. (2) Orgán potravinovej bezpečnosti ministerstva poľnohospodárstva a lesov Nového Zélandu (MAF Food) listom z 5. júla 2002 oznámil Komisii názvy novo registrovaných tovární a v niektorých prípadoch čísla novo registrovaných tovární. Je preto potrebné zmeniť a doplniť prílohu k rozhodnutiu 2001/651/ES, PRIJALA TOTO ROZHODNUTIE: Článok 1 Príloha k rozhodnutiu 2001/651/ES sa nahrádza prílohou k tomuto rozhodnutiu. Článok 2 Toto rozhodnutie sa uplatňuje na dovozy masla, vo vzťahu ku ktorým boli vydané IMA 1 certifikáty, od tretieho dňa po jeho zverejnení v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 13. augusta 2002 Za Komisiu J. M. Silva Rodríguez generálny riaditeľ pre poľnohospodárstvo [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 341, 22.12.2001, s. 29. [4] Ú. v. ES L 170, 29.6.2002, s. 49. [5] Ú. v. ES L 229, 25.8.2001, s. 24. -------------------------------------------------- PRÍLOHA Typická výrobná štandardná odchýlka obsahu tuku masla vyrobeného na Novom Zélande a určeného na uvedenie do voľného obehu v Európskom spoločenstve podľa súčasnej prístupovej kvóty ustanovenej podľa kvóty č. 09.4589 prílohy III.A k nariadeniu 2535/2001 Názov závodu | Registračné číslo závodu | Číslo špecifikácie | Typická výrobná štandardná odchýlka | 1 | 2 | 3 | 4 | NZMP Ltd Whangarei | 7172 | 0905 | 0,160 | NZMP Ltd Te Awamutu | 5572 | 0081 | 0,175 | 0084 | 0,173 | NZMP Ltd Takaka | 4672 | 0081 | 0,172 | 0084 | 0,172 | Westland Cooperative Dairy Co. Ltd. | 143 | 0081 | 0,170 | 0084 | 0,170 | NZMP Ltd Hawera | 4772 | 0081 | 0,175 | 0084 | 0,175 | --------------------------------------------------